JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Toores veretöö Samaarias tõi Iisraeli vaikuse
Venemaa kõrgendab Süürias oma relvastuse profiili
Iisraelis tõuseb valimispalavik
Palestiina araablasest terrorist tulistas eelmisel pühapäeval
Barkani tööstuspargis Samaarias otselasuga surnuks kaks juuti.
Samas intsidendis sai haavata ka kolmas isik,
kelle elu pole siiski enam ohus.
Tulistaja oli Ashraf Na'alwa nimeline 23-aastane palestiinlasest nooruk
Shweika külast, Tulkaremi lähedalt.
Iisraeli politsei käivitas tulistaja leidmiseks ulatuslikud otsingud.
Enne veretööd oli tulistaja palunud oma Facebooki lehel, et see oleks
"selline Allahi läkitatud sõnum, mida ta on kaua oodanud."
Nii Hamas kui Islamidžihaad
on ülistanud tegu ja selle täidesaatjat sangariku näitena sellest,
kuidas tuleb vastu panna Iisraeli okupatsioonile
ja toetada Palestiina rahvast.
Iisraelis ja mujal maailmas on tegu ulatuslikult hukka mõistetud ja leitud,
et see kaugendab taas võimalusi ühiselt rahukõnelustelauda istuda.
Barkani Tööstuspargis, kus veretöö toimus,
on ca 120 tööstusrajatist ja ettevõtet,
mille töötajaist ligi pooled ehk ca 10 000 on palestiinlased.
Vastuseks Venemaa avaldusele
Süüriasse uute, ülitõhusate S-300 rakettide ja patareide saatmise kohta,
lubas USA president Trump,
et edastab Iisraelile laevatäie uusi, radarile nähtamatuid F-35 hävitajaid.
Venemaa teade selle kohta,
et S-300 süsteem on mõeldud vaid nende sõdurite ohutuse kaitseks,
pole veennud ei Iisraeli ega USA valitsusi.
Viimaste raportite andmeil
on Venemaa hakanud koolitama nii Süüria õhujõudude personali
kui mõnede allikate väitel ka Iraani sõdureid rakette kasutama.
Iisrael on tellinud USAst 50 uut F-35 hävitajat.
Kaheksa neist on juba päral ja ülejäänud tuuakse 2021. aastaks.
Üks lennuk maksab ca 125 miljonit USD.
USA saadetud hävitajad
saabuvad riigi aktiivsetest, strateegilistest õhujõududest
ja aitavad Iisraelil takistada Iraani Süüriasse oma armeebaase rajamast.
Mullu kevadel tegid Iisraeli Õhujõud F-35 lennukite abil 2 sõjalist rünnakut
ja lisaks neile ka mitmeid luurelende.
Venemaa reageeris Trumpi avaldusele koheselt.
Venemaa asevälisminister Sergei Vershinin avaldas soovi,
et Tel Aviv teeks regiooni suhtes kaalutletud hinnanguid,
eelkõige seetõttu,
et Iisrael ei kavatse lõpetada oma sõjalisi operatsioone Süürias.
Iisrael on esialgu hoidunud uutest rünnakutest Süüriasse,
sest peaminister Netanyahu ja Venemaa president
kohtuvad peagi pingestunud olukorda arutama.
USA president on siiski laiendanud uute F-35 hävitajate toimetamist
ka Pärsia lahe piirkonda, Araabia Ühendemiraatidele,
kus need peaksid turvama naftavedu Hormuzi väina kaudu.
Iraan on ähvardanud blokeerida väina kaudu kulgeva laevaliikluse,
kui USA 4. novembril uued sanktsioonid kehtestab,
nagu president Trump on lubanud.
Rahvusvahelise Aatomienergia Agentuuri IAEA juht Yukiya Amano
lükkas tagasi Iisraeli peaministri Netanyahu esitatud nõude
uurida Iraani salajasi tuumatehnikaga seotud objekte.
ÜRO Peaassambleel septembri lõpus esitas Netanyahu istungil tõendeid
Iraani tuumarelva arendamiseks mõeldud salaprogrammi kohta
ja palus peasekretär Guterresel anda IAEA-le korraldus kohti uurida.
Amano vastas siiski,
et agentuur saadab vajadusel alati inspektoreid kontrollreididele.
Ka siis kui inspektsioonipalve tuleb kolmandate poolte kaudu,
peab see olema kooskõlas IAEA enda uurimistulemustega.
USA eelmise presidendi Obama ajal Kongressi poolt Iisraelile eraldatud
38 mlrd USD suurune majandusabi jõustus eelmine nädal.
Praktiliselt tähendab see, et USA eraldab Iisraelile igal aastal
3,8 mlrd USD kaitsevalmiduse ja selle arendamise kulude katteks.
Iisrael saab hankida sellega USA-lt uut sõjatehnikat järgmised 10 aastat
antud summa ulatuses.
Saksa liidukantsler Merkel käis ca nädala eest Iisraelis lühivisiidil.
Visiidi käigus kohtus Merkel peaminister Netanyahuga
ja võttis vastu Haifa Ülikooli filosoofiadoktori aunimetuse.
Merkel tõdes,
et kuigi neil on Iisraeliga palestiinlaste asjas eriarusaamad,
on riigid ühel nõul, et Iraan ei tohi kunagi tuumariigiks saada.
"Minu meelest võivad Iisraeli-Saksamaa tugevad sidemed
näidata kõigile regiooni riikidele,
et oleme mineviku koledustest läbi tulnud ega unusta neid iial,
kuid sellest hoolimata
oleme suutnud muuta oma suhted soojaks sõpruseks," mainis Merkel.
Iraani tegevuse kohta Süürias tõdes Merkel,
et Iraan peaks kõik oma väed koheselt Iraanist välja viima.
"Olen edastanud selle sõnumi ka Venemaa presidendile Putinile,"
ütles Merkel oma kõnes.
Liidukantsler avaldas arvamust
ka vasturääkivusi tekitanud Iisraeli Rahvusseaduse kohta.
Ta tõdes, et Iisraelil on täielik õigus end juudiriigiks tunnistada
ja mis tahes kõnelustel või lepingus
peavad seda fakti tunnistama ka palestiinlased.
Süüria välisminister Walid Muallem süüdistas ÜRO Peaassambleel Iisraeli
Süüria valitsusvastaste vägede toetamises riigi lõunaosas.
Samas kontekstis hoiatas minister Iisraeli ka selle eest,
et Süüria kavatseb Golani kõrgustiku tagasi vallutada.
Iisrael haaras piirkonnas kontrolli 1967. a sõjas
ja kaitses seda edukalt 1973. a Yom Kippuri sõjas.
1981. a ühendas M. Begini valitsus Golani Iisraeliga,
kuid rahvusvaheliselt pole seda seni Iisraeli osana tunnustatud.
Veidi rahulikumal teemal -
Tuleval 2019. a peetakse Iisraelis taas parlamendivalimised,
mille täpne toimumisaeg on veel lahtine,
kuid valimispalavik juba kerkib ja arvamusküsitlused on täies hoos.
Kui valimised toimuksid nüüd, oktoobris,
valitaks praegune peaminister Netanyahu suure enamusega tagasi.
Tema Likudi partei kohtade arv tõuseks Knessetis 30-lt 32-le
ja endise rahandusministri Yair Lapidi Yesh Atidi partei kohtade arv
11-lt isegi 18-le.
See tähendaks, et opositsioonis olev Sionistlik Liit
kaotaks pea pooled oma parlamendikohtadest
ja Likudi juhitud paremblokk jätkaks valitsusvastutust ka järgmised aastad.
Valimisteni on siiski veel aega.
Seaduse järgi peaksid need toimuma 5. novembril 2019,
kuid valitsus võib soovi korral seda ettepoole tuua.
Seni pole sellest veel teatatud.
Sellised olid tänased uudised.
Paluge rahu Jeruusalemmale ja Iisraelile!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee